Ulah rasa punika nyelidiki, (neliti) lampahing rasa lan getaran ingkang wonten saranduning badan. Caranipun: Sasampunipun sujud lajeng mapan tileman kados dene caranipun tukar hawa ing A. Sandangan ingkang kenceng dipun kendokkaken sampun ngantos angganggu lampahing raos. Pikiran kagesangaken kangge ngraosaken lampahing getaran wiwit saking dlamakan suku minggah ing saranduning badan, kateliti raos ingkang mlampah nglangkungi perang-peranganing badan ingkang sak alus-alusipun. Ugi karaosno lampahing erah lan denyuting jantung, mlebet medaling hawa nglangkungi pori2. Bilih katindakkaken kanti sabar lan teliti saged kapriksanan salebeting ening kados pundi lampahing sari-sari, getaran-getaran ingkang sumrambah, saha denyuting jantung.